
Műszaki beszámoló 2019 évről.
I. 		Városi közterületek fenntartása.
1.	Köztisztasági feladatok ellátása bel és külterületeken.
1.1.	Utcai szemétösszeszedés, elszállítás.
Az idén is a teljes év folyamán az utcai szemetet folyamatosan takarítottuk. A kukák méretének megfelelő műanyagzsákokat helyeztünk ki az utcai szemetes-kukába. Ezek összeszedése és a zsákok cseréje, megtelésüktől függően szükségszerűen, de hetente legalább 2-3 alkalommal történt. A fából készült kukákat, abban az esetben, ha erősen használt vagy rongált állapotban voltak, továbbra is, új fémből készültekre cseréltük. 
1.2.	Piaci szemét begyűjtése, elszállítása.
A két piaci nap után, az ott keletkezett és begyűjtött szemetet, a telephelyre szállítottuk. A papírhulladékot kiválogattuk.
A telephelyen az így beszállított szemetet, a településen összeszedett más szeméttel együtt, 1,1 m3-es konténerekbe tároltuk. A konténerek(7-8 db) ürítését, egy szóbeli megegyezésem alapján, a DTKH Kft. kukásautója minden csütörtökön végezte .
1.3.	Állattetemek összeszedése, eltakarítása.
Ahogy az már a múlt években is történt, idén is sok bejelentés érkezett az utcákon elpusztult háziállatokról. A korábbi éveknél viszont több vad tetemet, főleg borzot kellett eltakarítanunk(ezt a közmunkások végezték). Sajnos ezen „tevékenységünk” folyamán ismételten problémát okozott a külterületeken (régi Úri út, Szőlő utca vége, Dűlők stb.) rengeteg mennyiségű állati csontmaradvány. Gondot jelentett, ezek összeszedése, elszállítása, megsemmisítésük, ami az év teljes időtartamában rendszeresen előfordult. A tettesek leleplezésében, sajnos máig, a rendőrség sem jutott különösebb eredményre, ha egyáltalán foglalkoznak-e még, a „feladattal”!
1.4.	Ceglédre történő szemétszállítás.
Általunk és az „Illegális közmunka-csoport” által összeszedett és Ceglédre elszállított illegálisan lerakott szemétmennyiség, az év folyamán 108 t volt.
2.	Kertészeti munkák, zöldterületek karbantartása.
Településünk területén, a kertészeti munkákat, azaz a virágszigetek telepítését gondozásukat, az év folyamán Önkormányzati megbízással, külső alvállalkozó végezte.
A nyár folyamán a zöldterületeket állandó jelleggel több ezközzel kaszáltuk. A „visszajelzésekből” ki lehet jelenteni, hogy munkánknak volt „látszata”, mert a nyár folyamán, a település területén, a zöldterületek folyamatosan gondozottan nézetek ki. Annak ellenére, hogy az éghajlati viszonyok(sok csapadék) miatt az idén a pázsitok, zöldfelületek kaszálása sokkal többször vált esedékessé, mint az előző években. Így tavasztól, őszig legalább 9-10 alkalommal kellett a város teljes területét karbantartanunk. Ez megközelítőleg éves szinte meghaladta a 250 ha-t.
3.	Parkok, szabadidős terek karbantartása.
A parkokban lévő játszóterek, padok javítása szinte állandó jelleggel történt. A tapasztalatunk sajnos az, hogy a játékok, padok rongálása az év teljes időtartamában, szinte folyamatos, és ahogy az már a korábbi időszakokra jellemző volt, a rongálok leleplezésében, elfogásában, a rendőrségünk tehetettlen!
4.	Utak, hidak, átereszek karbantartása.
A kátyúzást, mint korábban, csak hideg aszfalttal, és kisebb kiterjedésű lyukak esetében tudtuk megoldani, viszont elég jó hatásfokkal.
A földutak karbantartásánál, javításánál éves szinten kb. 200 tonna követ dolgoztunk fel. 
Az idén többször javítottuk a Kiskókai (31 Főút felöli) utcában az átereszt. Akár teljes útlezárással is(ez betonozást is jelentett). Több vagy kevésbé több, sikerrel. A folyamatos és jelentős állagromlás egyik fő okának, szerintem nyugodtam meg lehet a Kóka felöli éjjel-nappali forgalmat nevezni, mely a sülysápi forgalom mellett, ezen az átereszen „keresztül”, történik.
A 2019.05.30-án bekövetkezett nagy esőzés „következményeinek” eltakarítása.
Sülysápi vasútállomás aluljáróban 30-40 cm mély vízszivattyúzása a Nagykátai tűzoltósággal együtt.
A település utcáin hordalékok felszedése, elszállítása(csak a Forrói útról 3 x 7 t hordalékot szedtünk fel).
Az útpatkák, földutakon mély árkok betemetése, zúzottkővel. (Zrinyi, Rákóczi utcák hátsó összekötőjére 3 teherautó követ vittünk).
A május 30-án bekövetkezett nagy eső után szükségszerűvé vált, az Árpád utca Vasút torkolatában lévő áteresz felszedése, teljes hosszban a hordalék eltávolítása. Ugyanez a Kodály Vasút utca torkolati áteresznél is megtörtént.
5.	Téli hó-eltakarítás, síkosságmentesítés.
A téli munkák minél hatékonyabb és biztonságosabb elvégzésére, az idén is, még a „szezon előtti” időben(2018 szeptemberében) már 33 t só illetve, kb. 25 t száraz homok állt a rendelkezésünkre. A gépparkot amennyire lehetett felkészítettük a téli igénybevételre. A régi trágyaszóró is többször meghibásodott, de azt sikerült önerőből, tökéletes működőképes állapotba hozni.
Tehát a téli munkák kezdetét(2018 decemberében) ugyanazzal a munkagépekkel, berendezésekkel(gépparkkal) végeztük, mint amilyenekkel 2018 teljes téli szezonban dolgoztunk. Az is nem kevés problémát jelentett, hogy traktor nélkül, csak nehezen(meredek helyeken egyáltalán!) és több idő alatt tudtuk volna munkánkat végezni! Szerencsénkre 2019 januárban megérkezett az új traktor és a régi működésképtelen Küpper-Weisser sószóró-gép helyett vásároltunk, egy felújított EPOKE sószórót. Így munkánkat hatékonyabban és biztonságban tudtuk végezni!
A sózás, nem csak hóesésben, hanem fagyos utak síkosságmentesítése miatt is történt ezért a sófelhasználás a következő volt:
A fentebb említett 2018 év márciusából maradt 33t-hoz vásároltunk 2018 decemberében és 2019 januárjában még 169 t sót, így a rendelkezésre álló 202 t-ból elhasználtunk 2019 februárig összesen 134 t.


II.	Önkormányzati épületek üzemeltetése(folyamatos fő tevékenység).
Sülysápi Csicsergő Óvodák, Dr. Gáspár István Humánszolgáltató Központ, Városháza, Orvosi rendelők épületeiben felmerülő fűtés, vizes, lakatos, üveges, elektromos javítási feladatokat elláttunk. Iskolák takarítása, üzemeltetése 2019 január 2-val át lett adva a KLIKK-nek.
Wass Albert Művelődési Központ tevékenységeit nagymértékben segítettük. Rendezvények helyszíni „lebonyolításához” szükséges berendezések szállítása, többszöri alakommal megtörtént, zöldterületeit gondoztuk. Városi Konyha épületének és berendezéseinek, meghibásodásait elhárítottuk. Sajnos ezen elvégzett munkák többségének a dokumentálása, semmilyen formában nem maradt meg, mert már megrendelésük is „csak telefonon” keresztül történt!
III.		Egyéb, nem ismétlődő tevékenységek(kivitelezésük egyszeri alkalommal történt).
1.	Továbbiakban a „mindennapi munkák” mellett, még a következő „különlegesebb”-nek és nagyobb volumenűnek nevezhető munkákat említeném meg.
	Mind ezen munkák megrendelése szóban történt:
· 2019.02.20.	Sápi emlékmű (Hevesy parkban) 2 db kültéri LED-es reflektor(1000 W) cseréje történt;
Emlékmű burkolatának javítása, levált burkolólapok cseréje;
· 2019 02.20 Szent István téren Horváth Balázs kérésére, vízvezeték kutató árok JCB-vel +2 ember fél napig;
· 2019.02.21. Több napon keresztül Piros ovi tetőcserénél pala és tégla telephelyre történő beszállítása;
· 2019.03.14	Erdő telepítése Szennyvíztisztító előtt(450 db fa olasz nyár);
· 2019.03.21	Műfüves pálya körül kivágtuk a fákat(5 db);
· 2019.03.25	A Városháza épületének külső új nyomvonalon történő csatornázása(kb.60 m hosszban). 
· 2019 03.27	Városháza vizének leválasztása a MŰVHÁZ-ról. Új mért hálózat kiépítése.
· 2019 04.01	Csillagvizsgáló mellett erdő telepítése 60 db olasz nyár. 

· Bölcsőde pellet berendezés javítása:
· Pellet lepakolása;
· a berendezés villanyszerelő által hétvégi üzemeltetése;
· a pellet-elszívó-motor javítási okok miatt Ceglédre történő több alkalom elszállítása-visszaszállítása.
Hevesy parkban új híd építése:
· 2019 április 25-én befejeztük a Hevesy parkban a hidat.(2+1 ember 1 hónapig készítették) Időben elkészült, a futónap előtt egy héttel korábban, már kész volt!

· 2019 07 15	Új telephely földmunkáinak kivitelezése. Fakivágások(20-25 m magas fák) JCB több emberes+ több hetes munkák.
· 2019.08.08-09 Központi tó takarítása. 
· 2019.08.14. Kerti tó teljes felújításának befejezése.(6 ember 4 nap)
· 2019.09.03. Hevesy park játszótér bontása.
· 2019.09.20. Tagiskola bejárati kapu legyártása+járda (2 ember 1 hét) kiépítése.
· 2019.10.14. Új telephelyen fakivágások (3 db 20-25 m magas) hibásan megadott gáznyomvonal útjában lévő(Mazsolai telken) fák bokrok kivágása (6 ember +JCB+traktor +pótkocsi)
· 2019.12.04 a MAN tolólap teljes felújítása lefestéssel együtt, megtörtént.
2.	Sülysápi MÁV állomás szennyvízcsatorna átemelő rendszerének, üzemeltetése, karbantartása.
Bár nem sok közünk lenne hozzá, de sajnos ezt a rendszert a mai napig a TÁVÜSZ Kft dolgozói üzemeltetik, és tartják karban. Miután már korábban a nagy rendszerhibákat a lehetőségek szerint kijavítottuk, ma ez a feladat „csak” kisebb javításokból, valamint a duguláselhárításból áll! Történik mindez, legalább heti egy alkalommal, amikor minden egyes esetben az aknában lévő szivattyú vezetékeit olykor a szivattyút is, teljesen szét kell szerelni, csak így lehet a dugulást elhárítani és a rendszert ismételten üzembe helyezni. Az idén meghibásodása miatt, szivattyú csere is történt. Olyanra is volt már példa, hogy csak a szippantó kocsi „bevetésével” tudtuk megtisztítani az aknát! Ez még időigényesebb, és még több „saját költséggel” jár, hiszen ezért az elvégzett munkáért, mi egy fillért nem kaptunk és jelenleg sem kapunk! Természetesen, mindenről fényképek állnak a rendelkezésre.
IV.		Vállalkozás jellegű tevékenységek.
1.	Szippantás.
Ez az egyetlen külső fő tevékenység, melynek lefolytatását létszámunk a „mindennapi” feladatok elvégzése mellett, állandó jelleggel, még megengedi. Mint azt már a korábbi években leírtam a tevékenység jelenleg is veszteséges.
V.		Új eszközök gépek, beszerzése.
Nagy esemény volt a TÁVÜSZ „életében” az MTZ traktor „érkezése”, hiszen ezidáig a cégek(GAMESZ, Faluszolga, TÁVÜSZ) fennállása óta, tudomásom szerint ez volt az egyetlen új gép megvásárlása. Az új MTZ traktor már nagyon „esedékes volt”, mert a régi balesetveszélyes és folyamatos meghibásodásai miatt alig volt munkaképes! Üzembehelyezése 2019.01.19-én történt.
A téli munkák hatékonyabb elvégzésére (valójában egy biztonságosabb üzemeltetés is!)2019.01.14-én vásároltunk(Önkormányzat költség) egy felújított EPOKE sószórót. 
Anyag-szállításainknál nagyon hiányzott már egy billenő-platós gépjármű, ezért a több éve használaton kívüli(működésképtelen) gépek eladási összegéből, 2019.05.13. történt egy IVECO kisteherautó vásárlása.
A part-oldali fűkaszálás elősegítésére, 2019.05.27-én vásároltunk(Önkormányzati költség) NIUBO BAP 450 típusú gémes kaszát, mert a korábbi, több éve már működésképtelen volt.
Az új eszközök, gépek beszerzésénél, nagyon nagy segítséget kaptunk Sülysáp Város Önkormányzata részéről, személyesen Horinka László polgármester úrtól, köszönjük a támogatását! 
Kérem a tisztelt Képviselőtestületet, a beszámoló megtárgyalására és elfogadására.
Sülysáp, 2020 június 22.					
Balogh Levente
									ügyvezető-igazgató

